《清夜》
宋代·洪朋

万籁还无声，灯光耿清夜。跏趺据绳床，梦回蝴蝶化。

缘气亦何据，本心净无尘。蚤夜去求道，八荒因问津。

归来谢行李，众妙不远身。谁与商略此，玉麈炷炉芬。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱据才名，号四洪。年仅三十八而卒。据《洪龟父集》。